Vuoksa
<s>Vuoksa (ruski: Вуокса, finski: Uusijärvi) je protočno jezero sjevernog rukavca Rijeke Vuoksi u Rusiji.</s>

<s>Karakteristike 
Jezero Vuoksa leži na sjeverozapadu Lenjingradske oblasti, nedaleko od Jezera Ladoga i grada Priozerska, udaljeno nekih stotinjak km sjeverno od Sankt Peterburga.</s><s>Vuoksa leži na 4,84 metara nadmorske visine.</s><s>Relativno je plitko, prosječne dubine 5 metara, najveća dubina mu je oko 25 metara.</s><s>Dno je stjenovito, mjestimično pokriveno slojem mulja.</s>

<s>Vuoksa je najveće od niza jezera sjevernog rukavca Rijeke Vuoksi.</s><s>Vrlo je razvedeno, s brojnim uvalama, rtovima i poluotocima - tako da ima vrlo amormni oblik, pomalo naliči na slovo H.</s>

<s>Jezero pokriva površinu od 108 km², od čega 15 km² otpada na otoke.</s>

<s>Od nekoliko stotina otoka  koliko ih ima na jezeru, najveći je Olenij (Jelenski).</s><s>Veći dio njegove površine prekriven je šumama, ali ima i oranica i livada.</s><s>Obala mu je vrlo razvedena brojnim stjenovitim uvalama.</s><s>Do njega vozi trajekt sa poluotoka Marinsko, jer po njemu ima i cesta.</s>

<s>Ostali veći otoci su; Nikitinski, Skalisti, Medveži, Svetli, Holmisti, Uvod, Bolšoj Srednji i Čudni.</s>

<s>Bazen jezera je glacijalnog porijekla; što se vidi po tragovima glečera na obalnim stijenama.</s>

<s>Fluktuacije razine vode Jezera Vuoksa, ne prelaze 80 cm, najviše voda ima u maju.</s><s>Najviše vode donosi Rijeka Vuoksi, ali se u jezero ulijevaju i brojni potoci i rijeke.</s>

<s>Još početkom 19. vijeka iz jezera kod Priozerska je istjecala samo jedna rijeka u Jezero Ladogu, danas iz nje ističu dvije, veća 
koja se zove Vuoksi  i Tihaja.</s><s>Veći dug nekih 4,5 km protiče kroz grad Priozersk i uvire u Ladogu, dok manji Tihaja zavija prema sjeveru pa nakon toka od 
nekih 6 km i on uvire u Ladogu.</s>

<s>Jezero Vuoksa svojim bistrim vodama i šumovitim obalama privlači dosta turista.</s>

<s>Povezano 
 Rijeka Vuoksi</s>

<s>Izvori</s>

<s>Vanjske veze</s>

<s>Карта озера Вуокса na portalu Vuoksa</s>

<s>Jezera u Rusiji</s>

